**Učebné osnovy**

|  |  |
| --- | --- |
| **Názov predmetu** | **Etická výchova** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | 3.ročník |
| **Škola** (názov, adresa) | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 1** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **4 roky** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy sú totožné so vzdelávacím štandardom ŠVP pre príslušný predmet.**

**CHARAKTERISTIKA PREDMETU**

Úlohou povinne voliteľného predmetu etická výchova v primárnom vzdelávaní je podporovať osobnostný a sociálny rozvoj žiaka s vlastnou identitou a hodnotovou orientáciou, v ktorej významné miesto zaujíma prosociálne správanie. Pri plnení tejto úlohy sa využíva hlavne zážitkové učenie, ktoré popri informáciách účinne podporuje pochopenie a zvnútornenie mravných noriem a napomáha osvojeniu správania sa, ktoré je s nimi v súlade.

V etickej výchove sa kladie dôraz na rozvoj mravného usudzovania, na kultivovanie medziľudských vzťahov, ktoré vychádzajú z rodiny, rozširujú sa na triedny kolektív, na školu a na región, v ktorom žiaci žijú. Deje sa to prostredníctvom rozvoja sociálnych spôsobilostí (otvorená komunikácia, empatia, asertivita, pozitívne hodnotenie iných a pod.). Etická výchova sa tak podieľa na primárnej prevencii porúch správania a učenia. Žiaci sú vedení ku kritickému mysleniu, diskusii, hodnotiacim postojom, ku harmonickým a stabilným vzťahom v rodine, v kolektíve spolužiakov i v iných sociálnych skupinách.

**KOMPETENCIE**

Žiaci:

* osvoja si základné postoje, ktoré podmieňujú kultivované medziľudské vzťahy,
* nadobudnú spôsobilosť na pochopenie a rešpektovanie najvyššej hodnoty, ktorou je život človeka a všetko, čo vedie k jeho rozvoju,
* získajú spôsobilosti, ktorými posilnia sebaúctu a hodnotenie iných,
* získajú spôsobilosti pri vyjadrovaní svojich citov a nadobudnú úctu k citovému životu iných,
* naučia sa aktívne participovať na živote spoločnosti (triedy, školy, regiónu),
* osvoja si prvky prosociálneho správania v rodine, v žiackom kolektíve,
* nadobudnú spôsobilosť na pochopenie hodnoty priateľstva, vzájomnosti a rodiny,
* rozvíjajú svoj postoj k postihnutým, chorým a starým ľuďom.

**VZDELÁVACÍ ŠTANDARD**

**Postoje a spôsobilosti v medziľudských vzťahoch**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 3.ročníka základnej školy vie/dokáže:**   * vie vyhodnotiť pravdivé informácie o sebe   preveriť informácie o iných,  rozpoznať rizikové situácie a negatívne  ponuky,  zahrať formou scénky situácie s negatívnymi ponukami, | pravda v živote ľudí  otvorená komunikácia, pravdivosť a objektívnosť  zdroje informácií  pravda o sebe a jej prijatie, pravda o iných  rizikové situácie v živote detí  odmietnutie zla a negatívnych ponúk |

**Vcítenie sa do prežívania iných, empatia**

|  |  |
| --- | --- |
| **Výkonový štandard** | **Obsahový štandard** |
| * uviesť príklady na situácie, v ktorých prejavuje súcit a pochopenie, * poukázať na dôležitosť radosti vo svojom okolí, * prejaviť spoluúčasť a pochopenie v problémových situáciách iných, | empatia  radosť a smútok v živote ľudí  súcit a spoluúčasť so slabšími, chorými, sociálne znevýhodnenými ľuďmi  vcítenie sa do situácie spolužiakov |

**Riešenie konfliktov-výchova k zmierlivosti**

|  |  |
| --- | --- |
| **Výkonový štandard** | **Obsahový štandard** |
| * uznať právo človeka na omyl, * rozlíšiť omyl od zákernosti, * diskutovať o možnostiach nápravy omylu, * porozumieť významu odpúšťania a komunikácie v konfliktných situáciách * formulovať rôzne typy žiadosti o prepáčenie | právo na omyl  omyl a zákernosť    odpúšťanie v medziľudských vzťahoch  sebaovládanie v konfliktných situáciách  upevňovanie vzájomnosti  súťaživosť a kooperácia |

**Pomoc,darovanie,delenie sa**

|  |  |
| --- | --- |
| **Výkonový štandard** | **Obsahový štandard** |
| * vysvetliť rozdiel medzi materiálnou a nemateriálnou pomocou, * uviesť príklady pomoci v rámci triedy a rodiny, * pomáhať si navzájom, | vnímanie a prežívanie prosociálnosti  materiálna a nemateriálna pomoc  city v rodine, medzi rovesníkmi  podelenie sa a darovanie v rámci žiackeho kolektívu  odmietnutie dobra inými |

**Naša škola**

|  |  |
| --- | --- |
| **Výkonový štandard** | **Obsahový štandard** |
| * vymenovať pozitívne stránky svojej školy, * uviesť príklad problémov, ktoré sa v škole vyskytujú, * navrhnúť svoj príspevok k dobrej atmosfére v škole, | naša škola  príslušnosť k našej škole  účasť žiakov na úspechoch a problémoch školy |

**HODNOTENIE PREDMETU**

Na hodine etickej výchovy žiakov neklasifikujeme známkou, ale slovným hodnotením. Je vhodné a žiaduce jednotlivcov slovne oceniť počas hodiny a skupinu žiakov priebežne i na konci hodiny. Žiaci by mali tiež mať priestor na vyjadrenie, ako sa cítili, ako sa im hodina páčila, v čom by privítali zmenu.